הולמנקולבאקן

הולמנקולבאקן (בנורווגית: Holmenkollbakken) היא מקפצת סקי גדולה הממוקמת בשכונת הולמנקולן אשר באוסלו שבנורווגיה. מקפצת הסקי של הולמנקולן היא מאתרי התיירות המתויירים ביותר בנורווגיה אותה פוקדים כמיליון מבקרים מדי שנה. מקפצת הסקי ממוקמת בגובה 371 מטרים מעל פני הים וישנה קומת תצפית בראש המקפצה הפתוחה לציבור.

המתקן, אשר הינו אחד ממקפצות הסקי הגדולות בעולם, מסוגל להכיל עד 70,000 צופים.

פסטיבל הסקי של הולמנקולן נערך לראשונה במקום בחורף 1892. מאז ואילך נערך במקום מדי חורף פסטיבל הסקי של הולמנקולן - מלבד בשנת 1898 ובמהלך מלחמת העולם השנייה (1941–1945). במקפצת הסקי נערכו גם חלק מהתחרויות של אולימפיאדת החורף של שנת 1952 ואליפות העולם הנורדית בסקי של FIS בשנים 1930, 1966, 1982 ו -2011.

לאורך השנים מקפצת הסקי נבנתה מחדש 19 פעמים. במהלך מלחמת העולם השנייה המתקן שימש כמתקן צבאי. בין השנים 2008–2010 הוחרב המתקן כולו ונבנה מחדש.

בתחתית המקפצה נמצא מוזיאון הסקי אשר נפתח לראשונה ב-1983.

גלריית תמונות

קישורים חיצוניים 

 

אוסלו: מבנים
סקי